OzLabs/hebrew-wiki-articles huggingface dataset:
בית החולים העירוני לילדים טושינו

בית החולים הקליני העירוני לילדים טושינו (ברוסית: Тушинская детская городская клиническая больница) הוא אחד מבתי החולים הגדולים באירופה, הממוקם ברובע טושינו הצפונית במחוז הצפון-מערבי של מוסקבה.

==היסטוריה==
באפריל 1976 התקיים ברובע טושינו של מוסקבה אירוע ההתרמה "הסובוטניק הקומוניסטי של כל האיחוד". בכספים שנאספו נבנה בניין בית החולים לילדים, שנקרא טושינסקאיה. המוסד הפך למתחם בית החולים הרב-תכליתי הראשון עם 1,000 מיטות<ref></ref>.

באפריל 1984 החל בית החולים לקבל את מטופליו הראשונים. בשנת הפתיחה עבדו בבית החולים כ-150 איש. נפתחו ארבע מחלקות ילדים, מחלקה סומטית ורדיולוגית, מעבדה ובית מרקחת. במקביל הפך בית החולים לבסיס המכון המרכזי לשיפור רופאים.

במהלך ארבע השנים הבאות צויד בית החולים בציוד הרפואי העדכני ביותר מהמדינות החברות במועצה לסיוע כלכלי הדדי. כמו כן, נפתחו במוסד ארבע מחלקות ילדים נוספות, ארבע מחלקות כירורגיות עם 60 מיטות כל אחת ובניין מחלות זיהומיות עם 350 מיטות, שלוש מחלקות טיפול נמרץ עם 30 מיטות וחדר ניתוח עם שמונה יחידות ניתוח.

ביוני 1995 ביקרה הנסיכה הבריטית דיאנה, בבית החולים ותרמה ציוד רפואי כצדקה<ref></ref>.

== קישורים חיצוניים ==
* 

==הערות שוליים==

טושינו
טושינו
ויליאם סמפורד

ויליאם ג'יימס סמפורד (באנגלית: William James Samford; ) היה עורך דין ופוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-31 מדצמבר 1900 ועד מותו ביוני 1901. לפני כן, בשנים 1879–1881, הוא ייצג את אלבמה בבית הנבחרים של ארצות הברית.
==ראשית חייו==
ויליאם סמפורד נולד בגרינוויל, ג'ורג'יה כבנם של ויליאם פלוולין סמפורד וסוזן לואיס דאודל סמפורד. ב-1846 עברה המשפחה למחוז צ'יימברס שבאלבמה. הוא התחנך בבתי ספר ציבוריים ולמד בקולג' מזרח אלבמה לבנים (כיום אוניברסיטת אובורן) ולאחר מכן החל ללמוד באוניברסיטת ג'ורג'יה.
==קריירה==
במלחמת האזרחים האמריקנית שירת סמפורד בצבא הקונפדרציה כלוטננט ברגימנט הרגלים ה-46 של אלבמה, ולחם בטנסי, קנטקי ומיסיסיפי. בקרב צ'מפיון היל הוא נפל בשבי, ובילה שנה וחצי במחנה השבויים בג'ונסון איילנד.

לאחר המלחמה החל סמפורד לעסוק בחקלאות. ב-1867 הוא התקבל ללשכת עורכי הדין של אלבמה והקים משרד עורכי דין בעיר אופליקה שבאלבמה. הוא גם הוסמך ככומר בכנסייה המתודיסטית אפיסקופלית של הדרום.

ב-1872 נכנס סמפורד לפוליטיקה, שימש כחבר מועצת עירו וכאלקטור מחליף עבור הוראס גרילי. ב-1874 הוא היה נציג לוועידת החוקה של אלבמה. ב-1878 הוא נבחר לבית הנבחרים של ארצות הברית, בו הוא כיהן תקופת כהונה אחת של שנתיים.

==מושל אלבמה==
אף על פי שסמפורד הושבע כמושל אלבמה ב-1 בדצמבר 1900, הוא נעדר מפעילותו כמושל במשך השבועות הראשונים בשל יציאתו מחוץ לתחומי המדינה לצורך קבלת טיפול רפואי. במהלך זמן זה, כיהן ויליאם ג'לקס, אז נשיא הסנאט של אלבמה, כמושל בפועל עד לשובו של סמפורד ב-26 בדצמבר.

לאחר שישה חודשי כהונה בתפקיד, נפטר ויליאם סמפורד ב-11 ביוני 1901, ואז הושבע במקומו ג'לקס כמושל ה-32 של אלבמה. הוא נטמן בבית הקברות רוזמר שבאופליקה.

==קישורים חיצוניים==

* [https://www.nga.org/governor/william-james-samford/ ויליאם סמפורד] באתר אגודת המושלים הלאומית 
* 
* [https://politicalgraveyard.com/bio/samalot-samples.html#977.53.76 ויליאם סמפורד] באתר The Political Graveyard 
* 

קטגוריה:מושלי אלבמה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי אוניברסיטת ג'ורג'יה
קטגוריה:בוגרי אוניברסיטת אובורן
קטגוריה:אמריקאים שנולדו ב-1844
קטגוריה:אמריקאים שנפטרו ב-1901
אנדרה בושאן

אנדרה בושאן (בצרפתית: André Bauchant; 24 באפריל 1873 - 12 באוגוסט 1958) היה צייר נאיבי. הוא נודע בעיקר כצייר של פרחים ותמונות נוף, עם דמויות שזוהו לעיתים קרובות כשייכות למיתולוגיה ולהיסטוריה קלאסית.

== ביוגרפיה ==
בושאן נולד בשאטו-רנו, אינדרה-אה-לואר. כבן לגנן, החל לעסוק במקצוע של אביו, והתקדם להחזקת משתלה. ב-1914 גויס למלחמת העולם הראשונה. במהלך שירותו הצבאי התגלה כשרון הציור שלו והוא שובץ כשרטט-מפות. אחרי שחרורו בשנת 1919 מצא את המשתלות שלו הרוסות. הוא ואשתו העתיקו מושבם לאוזונר-אן-טוריין, שם מצא עבודה בחוות מקומיות. בהשראת הסביבה הכפרית, התמסר בגיל 45 לקריירה של צייר.

רבות מיצירותיו המוקדמות מתארות נושאים מכתבי הקודש או מן המיתולוגיה. התערוכה הראשונה שלו התקיימה ב-1921 בסלון ד'אוטומן, שם הציג תמונה גדולה בשם "אוליסס והסירנות" ועוד שמונה ציורים. לה קורבוזיה ואמדה אוזנפאן כתבו מאמר עליו לז'ורנל ל'אספרי נובו ב-1922, וקורבוזיה היה לאספן חשוב של יצירותיו. ב-1927 הזמין דיאגילב את בושאן לעצב תפאורות לאפולו מוליך המוזות של סטרווינסקי.

מכאן ואילך, היו נושאי הציור התדירים ביותר של בושאן טבע דומם עם פרחים ונופים עם דמויות. ב-1937 נכללו ציוריו בתערוכה "Maîtres Populaires de la Réalité", שנדדה בפריז, ציריך ולונדון. בשנים 1938–1939 הוצגה גרסה של אותה תערוכה בשמונה מוזיאונים בארצות הברית, החל במוזיאון לאמנות מודרנית בניו יורק. ב-1949 העלתה גלרי שרפנטייה תערוכת רטרוספקטיבה של 215 מיצירותיו בפריז.

לדברי היסטוריונית האמנות נדין פואילו, "הטיפול של בושאן בדמויות, הקפואות בתנוחות שמרמזות לאי-נוחות מסוימת וכמו עטופות בעלווה, מלמד על איכות פיוטית ומסתורית, המזכירה לעיתים ציורים מימי הביניים. רושם זה הודגש עוד יותר בשימוש שעשה בצבעים לא-מזוגגים כמו בפרסקאות מן המאה ה-15 (Quattrocento) ובחוש צבע דומה לזה של ג'וטו."<ref></ref>

== קישורים חיצוניים ==
* [https://www.tate.org.uk/art/artists/andre-bauchant-703 ביוגרפיה של אנדרה בושאן, גלריה טייט]
* [https://www.google.com/search?client=firefox-b-d&q=andre+bauchant+artist ציורים של אנדרה בושאן]
* [https://artuk.org/discover/artists/bauchant-andre-18731958 ארטוק, ביוגרפיה וציורים של אנדרה בושאן]
<div class="mw-content-ltr">
*[http://www.tate.org.uk/servlet/ArtistWorks?cgroupid=999999961&artistid=703&page=1 Tate collection]
*[http://www.moma.org/collection/browse_results.php?criteria=O%3AAD%3AE%3A383&page_number=1&template_id=6&sort_order=1 MoMA collection]
*[http://www.artnet.com/artist/2098/andre-bauchant.html Artnet]
</div>

==הערות שוליים==

קטגוריה:ציירים צרפתים
קטגוריה:מעצבי במה
קטגוריה:צרפתים שנולדו ב-1873
קטגוריה:צרפתים שנפטרו ב-1958
מתן כצמן

מתן כצמן (נולד ב-14 בדצמבר 1986) הוא ראש המועצה המקומית אבן יהודה. בנוסף הוא פעיל חברתי, קצין מילואים, ומייסד ארגון האמת שלי.

== ביוגרפיה ==
גדל והתחנך באבן יהודה. הוא למד בבית הספר היסודי ע"ש בכר ובתיכון הדסים. בצעירותו היה מדריך בשבט אבן יהודה של תנועת הצופים ובזמן שמשפחתו יצאה לשליחות בארצות הברית היה ממייסדי שבט הצופים בקהילת מטרווסט במדינת ניו ג'רזי.

===שירות צבאי===
בשנת 2005 התגייס לצה"ל ושירת כקצין בסיירת גבעתי, בפלוגת העורב. בשירותו הסדיר השתתף בשורה של מבצעים ברצועת עזה, וביניהם כמפקד במבצע ענני סתיו ובמבצע עופרת יצוקה. השתחרר כסגן מפקד פלוגת העורב.

===שירות מילואים===
שירת במילואים כמפקד מחלקה, מפקד פלוגה וסגן-מפקד גדוד בסיירת חטיבת הנגב (חטיבה 12). במילואים גויס בצו 8 והשתתף כמפקד במבצעים עמוד ענן וצוק איתן. באוקטובר 2021 קודם לדרגת סגן אלוף ומונה למפקד גדוד חי"ר 134 בחטיבה 769 באוגדה הגליל. באוקטובר 2024 הוביל את הגדוד שלו בתעסוקה מבצעית בזמן מלחמת חרבות ברזל.

===פעילות חברתית===
במאי 2015 ייסד את ארגון האמת שלי, עמותה של לוחמי צה"ל במילואים במטרה להציג עדויות גלויות של חיילי מילואים באופן המתאר את פעילות צה"ל בסיטואציות מורכבות וקשות. הארגון מבצע פעולות הסברה והגנה על חיילי צה"ל.

ביוני 2015 יצא בשליחות משרד החוץ להעיד בפני הוועדה לזכויות אדם באיחוד האירופי לבדיקת אירועי מבצע צוק איתן.

במהלך לימודיו באוניברסיטה השתתף בתוכנית המנהיגות StandWithUs ויצא למספר משלחות הסברה בקמפוסים ברחבי ארצות הברית מטעמה.

במרץ 2023, לקראת הבחירות לרשויות המקומיות, הכריז על מועמדותו לראשות מועצת אבן יהודה בראשות סיעת קידמה. בבחירות גבר כצמן על ראש המועצה המכהן אבי הררי ונבחר לראשות המועצה.

===חיים אישיים===
כצמן בוגר תוכנית המצטיינים לתואר ראשון ותואר שני במשפטים באוניברסיטת בר-אילן והוסמך כעורך דין. הוא מתגורר באבן יהודה. נשוי לנופר ואב לארבעה ילדים.

== קישורים חיצוניים ==

* [https://www.katzman.co/%D7%9E%D7%AA%D7%9F-%D7%9B%D7%A6%D7%9E%D7%9F מתן כצמן], באתר קידמה - יש עתיד

== הערות שוליים ==

קטגוריה:ראשי מועצת אבן יהודה
קטגוריה:בוגרי פנימיית הדסים
קטגוריה:בוגרי תנועת הצופים בישראל
קטגוריה:עורכי דין ישראלים
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1986
ישראל קרידו

יִשְׂרָאֵל קֵרִידוֹ (קְוֵרִידוֹ) (בהולנדית: Israël Querido; 1 באוקטובר 1872, אמסטרדם – 5 באוגוסט 1932, אמסטרדם) היה סופר ומשורר הולנדי יהודי, שלאחר תחילת המאה, היה, יחד עם (1864–1924), אחד מהדמויות הידועות ביותר של הנטורליזם ההולנדי.

נולד למשפחה יהודית ספרדית ממוצא פורטוגלי, עבד כשען, כצורף, בתעשיית היהלומים, ככנר וכעיתונאי. את הופעת הבכורה שלו כסופר הוא ערך ב-1893 עם אוסף שירים בשם "Verzen" ("פסוקים"), ולאחריו "Gedichten" ("שירים"; 1894), שנכתבו בהתרשמות של ביקור בפריז.

יצירת הפרוזה הראשונה של קרידו "Levensgang" ("אורח חיים"; 1901) הייתה נטורליסטית ביותר והתבססה על המודל של אמיל זולא. לאחר מכן פרסם את "Daarna volgde Menschenwee" (1903). יצירתו הגדולה הראשונה הייתה מחזור ארבעת הכרכים של הרומנים "De Jordaan" ("הירדן"), המורכב מ: De Jordaan, (1912) Van Nes en Zeedijk (1914), Manus Peet (1922) ו-Mooie Karel (1925). הוא התרחק בהדרגה מהנטורליזם וכתב עוד מחזור גדול של רומנים היסטוריים, בעקבות הדוגמה של לואי קופרוס: "De oude waereld, het land van Zarathustra" ("העולם העתיק, ארץ זרתוסטרה"; 1918–1921). העבודה בת שלושה כרכים על המלך חשיארש הראשון והאימפריה הפרסית אוירה על ידי וילם אדריאן ואן קונינבורך (Willem Adriaan van Konijnenburg; 1868–1943). יצירותיו בנושאים תנ"כיים כוללים את המחזה "Saul en David" ("שאול ודוד"; 1914) ואת הרומן Simson ("שמשון", 1927). על רקע הספרדי של משפחתו כתב במחזה "Aron Laguna" (1916) ובסדרת רומנים "Het volk Gods" ("עם האלוהים", 1931–1932).

אחיו הבכור היה המו"ל (1871–1943), שייסד את ההוצאות "Em. Querido's Uitgeversmaatschappij NV" ב-1915 ו-"Em. Querido's Uitgeverij" ב-1933, שמילאו תפקיד חשוב בפרסום .

==קישורים חיצוניים==

* 
<div style="direction: ltr;">
*[https://resources.huygens.knaw.nl/bwn1880-2000/lemmata/bwn1/querido Querido, Israël (1872-1932)]
</div>

==הערות שוליים==

קטגוריה:סופרים יהודים הולנדים
קטגוריה:הולנדים שנולדו ב-1872
קטגוריה:הולנדים שנפטרו ב-1932
אמקיהי מצוי

אמקיהי מצוי (שם מדעי: Chlorodrepanis virens) הוא מין של ציפור ממשפחת הפרושיים האנדמית להוואי.

ישנם 2 תת-מינים לציפור זו:
* Chlorodrepanis virens wilsoni - מופיע ביערות באיי מאווי, מולוקאי ובעבר גם בלאנאי.
* Chlorodrepanis virens virens - החי באי הוואי.

==תיאור==
האמקיהי היא ציפור קטנה יחסית באורך של עד 10 ס"מ ובעלת נוצות בגווני צהוב-ירוק כשל ירקון עם מקור שחור מעט מעוקל באורך 1.3 ס"מ. רגליה ועיניה שחורות והצידיים שתחת הכנפיים לבנים.

היא יונקת צוף בעיקרה כשמקורה עוזר לה לשתות צוף של ברזילי גבעות פולינזי, פטל הוואי (Rubus hawaiensis), של Sophora chrysophylla ועוד וכן של מיצי עסיס של פירות והיא משלימה את תזונתה בחרקים ועכבישים.

לציפור זו עונת רבייה ארוכה של כ-9 חודשים ולרוב הם מקננים בזוגות מעל צמרות העצים ובקן הנקבה מטילה 2 ביצים, אשר בבקיעתם נשארים בקן כ-15 עד 21 ימים לפני עזיבתם. הם הופכים לעצמאיים בגיל 2 עד 3 חודשים.

הציפור חיה באיים: הוואי, מאווי, מולוקאי ובעבר גם בלאנאי, שם היא נראתה לאחרונה ב-1976. תפוצתו היא במגוון בתי גידול מיערות, יערות גשם ומורדות הרים עד לגובה 2,400 מטרים, לעיתים גם ביערות מחטניים נמוכים. בניגוד למרבית פרושי הוואי ולמרות אנדמיותו הוא איננו מצוי בסכנת הכחדה בטבע והוא אף מסתגל להופעת מחלות חדשות כמו המלריה, שהובאה בידי יתושים להוואי.

==קישורים חיצוניים==

* 

== הערות שוליים ==

קטגוריה:פרושי הוואי
קטגוריה:בעלי חיים שתוארו ב-1851
פאליה

פאליה (שם מדעי: Loxioides bailleui) הוא מין של ציפור ממשפחת הפרושיים ומקבוצת פרושי הוואי, האנדמית להוואי. זהו המין היחיד הקיים כיום בסוג Loxioides, לאחר הכחדת המין Loxioides kikuchi.

==תיאור==
פרוש זה גדול ביחס לפרושים הקרובים לו, מבין הכבדים שבפרושי הוואי והוא מגיע לאורך 15 עד 19 ס"מ בקירוב ולמשקל מוערך של 38.1 גרם בזכרים ו-37.6 גרם בנקבות. הזכרים גם מעט יותר גדולים וגם מעט יותר צבעוניים מהנקבות. צבעם אפור בהיר בגב ובכנפיים, לבן עד אפור בהיר בבטן והכנפיים והזנב בעלי גוון ירוק-זית עם קצוות שחורים כשהחזה והפנים צהובים. לפרוש זה ישנו מקור כהה ונוקשה כשל תוכי ובעל קצה מעוקל מעט כלפי מעלה.

זוהי ציפור די שקטה הנשמעת בשריקות וטרטורים נמוכים יחסית. לרוב הוא מצייץ בשעות הבוקר והערב.

פרוש זה חי רק ביערות הלחים של האי הוואי סמוך למורדות הרי געש כמו מאונה קיאה, מאונה לואה ועוד והאוכלוסיות שלו גדולות בעיקר בסמוך למטעי עצי Sophora chrysophylla. הוא ניזון מזרעים נוקשים אותם הוא מפצח עם מקורו ויכול להתמודד גם עם זרעים רעילים שיהרגו חיות אחרות.

ציפור זו מצויה בטבע בסכנת הכחדה חמורה ונותרו רק בודדים לאחר הרס היערות הטבעיים בהוואי. בטבע האוכלוסיות שלהם נשמרות ב ישנו גרעין שימור שלהם בגן החיות של סן דייגו.

==קישורים חיצוניים==

== הערות שוליים ==

קטגוריה:טקסונים שתוארו בידי אמיל אוסטל
קטגוריה:בעלי חיים שתוארו ב-1877
קטגוריה:פרושי הוואי
אקוהקוהי

אקוהקוהי (שם מדעי: Palmeria dolei) הוא מין של ציפור ממשפחת הפרושיים ומקבוצת פרושי הוואי, האנדמית להוואי. זהו המין היחיד בסוג Palmeria.

==תיאור==
ציפור זו היא מפרושי הוואי הגדולים ביותר כשאורכה 17 עד 18 ס"מ בקירוב ומשקלו 21 עד 31 גרם בקירוב. צבעה שחור-אפור ואדמדם והבטן אפורה מסורטטת בלבן וצידי השת אדמוניים מסורטטים בלבן. הכנפיים והזנב שחורים בקצה וערמוניים עד כתומים עזים בתחילתם. הראש שחור עם עורף כתום עז וציצה לבנה ארוכה מעל המקור הכהה. העיניים שחורות ומוקפות בעור כתום המשתפל עד העורף הכתום. הרגליים שחורות. ציפורים צעירות בעלי גוונים כהים יותר מבוגרים והם חסרי נוצות כתומות.

הציפור משמיעה קריאות דקות ונמוכות הנשמעות מעט כמו צחוק נמוך ולרוב היא משמיעה אותם לפנות בוקר או בין הערביים.

הציפור ניזונה בטבע מצוף של הפרח ברזילי גבעות פולינזי ופרחים נוספים ולעיתים מגוונות גם בחרקים ובפירות כמו פטל. ציפור זו אגרסיבית ותגרש פרושים מתחרים מאזור תזונתה. לעיתים היא משחרת מזון גם על הקרקע.
 
הציפור מצויה רק על האי מאווי סמך למספר הרי געש מוריקים כמו Haleakalā בגובה 1,300 עד 2,200 מטרים שלהם יערות לחים שופעי פרחים, מהם היא ניזונה. עם זאת יערות אלה הפכו לנדירים כיום, מה שפגע באוכלוסייתה וכיום ישנם רק כמה אוכלוסיות מופרדות שלה, אשר רובם נמצאים בהפארק הלאומי הליאקלה. לפי ההערכה ישנם רק 2 אוכלוסיות שלהם ובהם 3,800 פרטים בוגרים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1891
קטגוריה:פרושי הוואי
קטגוריה:עופות יחידים בסוגם
אקיאפולאו

אקיאפולאו (שם מדעי: Hemignathus wilsoni) הוא מין של ציפור ממשפחת הפרושיים האנדמית להוואי ומצויה בטבע בסכנת הכחדה. זהו אומנם לא המין היחיד בסוגו אך ייתכן שהוא היחיד שעוד קיים, בהנחה שהמינים הקרובים: Hemignathus affinis ו-Hemignathus hanapepe כבר נכחדו לאחרונה.

ציפור זו בעלת מקור עבה וכפוף הדומה במראהו למקור צלוב-מקור. היא מגיעה לאורך של 14 ס"מ ולמשקל 17–37 גרם, כאשר לרוב הזכרים מעט כבדים יותר מהנקבות. צבע הנוצות בחלק העליון ירוק-כהה והחזה והבטן צהבהבים עד לבנים, קצוות הכנפיים, הזנב והרגליים שחורים. הראש צהוב עם "מסיכה" שחורה סביב העיניים וגם המקור והעיניים שחורים. ציפור זו משמיעה צליל שריקה גבוהה וקצרה בעודה מעופפת.

ציפור זו חיה רק ביערות עננים, יערות גשם ויערות יבשים וראשוניים באי הוואי. בעבר היה נפוץ גם במאונה קיאה, אך האוכלוסייה שבו נכחדה וכיום הוא מצוי רק עד לגובה 2,900 מטרים.

למרות מראה המקור שמותאם ליניקת צוף הוא דווקא צייד של חרקים ועוד חסרי חוליות שהוא מחפש הן על הענפים והן על קרקע היער, וכן משלים את תזונתו בצוף. כדי להגיע לחרקים היא מנקרת את קליפת הגזעים במקורה הכפוף ואז משתמשת בחלק התחתון כדי לחטוף את החרקים מחוריהם.

הציפור מתרבה באיטיות, רק פעם בשנתיים ובכל פעם הנקבה מטילה ביצה אחת.

הציפור מצויה כיום בסכנת הכחדה הן בשל רבייתה האיטית והן בשל השינויים בהוואי בין השאר עקב בירוא יערות, הפצת מינים פולשים שחלקם פוגעים ביערות האי וחלקם כמו חולדות, נמיות, חתולים וכלבים ניזונים מהביצים, הגוזלים ואף מהבוגרים. בנוסף הבאת יתושים גרמה להתפשטות של מחלות להם הציפור אינה מחוסנת.

==קישורים חיצוניים==

== הערות שוליים ==

קטגוריה:טקסונים שתוארו בידי וולטר רוטשילד
קטגוריה:בעלי חיים שתוארו ב-1893
קטגוריה:פרושי הוואי
אפהפן

אפהפן (שם מדעי: Himatione sanguinea) הוא מין של ציפור ממשפחת הפרושיים האנדמית להוואי. זהו המין היחיד ששרד בסוג Himatione, לאחר היכחדותו של המין Himatione fraithii. תפוצתו נרחבת והוא מבין פרושי הוואי הנפוצים ביותר, כאשר הוא מצוי לאורך האיים: הוואי, מאווי, לאנאי, קאואיי, מולוקאי ואואהו.

==תיאור==
ציפור זו בעלת דו-צורתיות זוויגית באורך של 13 ס"מ ומשקל של 16 גרם בזכרים ו-14.4 גרם בנקבות, הקטנות יותר. צבעם הכללי הוא אדום בהיר עם קצוות כנפיים וזנב שחורים ואזות שת אפור-לבנבן. המקור שחור ומעוקל בשביל לינוק צוף מפרחים. הצעירים בעלי נוצות צהובות-חומות בהירות עם אזור שת בהיר והם משנים את גווניהם עד לגיל שנתיים.
 
הציפור ניזונה מצוף של פרחים שונים מהוואי, ביניהם מצמחי שיטה, היביסקוסים ילידים, Sophora chrysophylla, Myoporum, Myrsine, Melicope, Cheirodendron ו-Broussaisia. בנוסף הם ניזונים מחרקים ועכבישים החיים בקרבת הפרחים.

היא מקננת על חללי עצי Ilex anomala ועוד, בתוך צינור לבה ועל שרכים גדולים כמו Cibotium. הנקבה מטילה 1 עד 4 ביצים ודוגרת עליהם במשך 13 ימים. הגוזלים עוזבים כעבור 4 חודשים את הקן.

לפרוש זה ישנו הטווח הגדול ביותר של תפוצה מבין פרושי הוואי והוא איננו בסכנת הכחדה, אם כי עדיין נפגע מהתפשטות המין נמייה הודית קטנה להוואי וכן נפגע ממלריה הפוגעת בעופות הילידים.

==קישורים חיצוניים==

* 

== הערות שוליים ==

<gallery>
Apapane (5-5-2018) Hosmer Grove, Haleakala Nat Park, Maui co, Hawaii -05 (41875014882).jpg
Apapane (4-25-2018) Kokee State Park, Kauai co, Hawaii -01 (41752910152).jpg
Apapane (Himatione sanguinea) (26399062981).jpg
Apapane (Himatione sanguinea) Hosmer Grove, Haleakala Nat Park, Maui co, Hawaii.jpg
</gallery>

קטגוריה:טקסונים שתוארו בידי יוהאן פרידריך גמלין
קטגוריה:פרושי הוואי
קטגוריה:בעלי חיים שתוארו ב-1788
Ram Ranch

"Ram Ranch" הוא שיר מאת המוזיקאי הקנדי, גרנט מקדונלד, שיצא ב-30 באוגוסט 2012, כחלק מהאלבום .<ref name="Ottawa Citizen"></ref>

בשנות ה-2010, השיר נהיה תופעת אינטרנט עם רמיקסים, פרודיות וסרטוני תגובה לווידאו קליפ של השיר. ב-2022, השיר זכה לתשומת לב במיינסטרים לאחר שהושמע על ידי מפגיני הנגד של שיירת החירות, בין היתר על ידי הצפת ערוצי Zello .<ref name="Ottawa Citizen" /><ref></ref><ref name="IH"></ref> בעקבות זאת, נוצר בטוויטר ההאשטאג .<ref name="auto12"></ref>

נכון ליוני 2023, השיר הושמע למעלה מ-11 מיליון פעמים בספוטיפיי.<ref></ref>

== קישורים חיצוניים ==

== הערות שוליים ==

קטגוריה:שירי 2012
קטגוריה:שירים באנגלית
קטגוריה:שירי מחאה
קטגוריה:שירי גימיק
קטגוריה:שירי להט"ב
קטגוריה:שירים על בוקרים ובוקרות
Ring Ring

"Ring Ring" הוא סינגל של התקליטן האנגלי, ג'קס ג'ונס, בשיתוף פעולה עם הזמרת-יוצרת השוודית-בריטית, מייבל, והראפר והפזמונאי האמריקאי, ריץ' דה קיד. השיר יצא ב-22 ביוני 2018 בהוצאת חברת התקליטים פולידור רקורדס. השיר מופיע במיני-אלבום הראשון של ג'קס ג'ונס, Snacks, באלבום האולפן הראשון של ג'קס ג'ונס, Snacks (Supersize), במיקסטייפ הראשון של מייבל, Ivy to Roses, וכן כרצועת בונוס דיגיטלית באלבום האולפן הראשון של מייבל, High Expectations.

נכון ליוני 2023, השיר הושמע למעלה מ-122 מיליון פעמים בספוטיפיי,<ref></ref> ולמעלה מ-72 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)<ref></ref>
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'קס ג'ונס
קטגוריה:שירי מייבל
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירים על שיחות טלפון
קטגוריה:סינגלים בהוצאת פולידור רקורדס
סאבה חוואדגיאני

סָאבָּה חְוְוָדַּגִּיאנִי (בגאורגית: საბა ხვადაგიანი; נולד ב-30 בינואר 2003 בטביליסי שבגאורגיה) הוא כדורגלן גאורגי המשחק בעמדת הבלם בקבוצת מכבי נתניה מליגת העל הישראלית ובנבחרת גאורגיה.

== קריירת מועדונים ==
חוואדגיאני גדל במחלקתת הנוער של דינמו טביליסי. בשנת 2020 החל לשחק בקבוצה הבוגרת של המועדון, במסגרת ליגת העל הגאורגית. בעונת זכה עם המועדון באליפות גאורגיה. בינואר 2024 חתם במכבי נתניה.

== קריירה בינלאומית ==
ב-8 בספטמבר 2021 ערך חוואדגיאני את הופעת הבכורה שלו בנבחרת גאורגיה, בהפסד 1–4 לנבחרת בולגריה במשחק ידידות.

== תארים ==
;דינמו טביליסי
* אליפות גאורגיה (1): 2022
* הסופר קאפ הגאורגי (1): 2021

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:בלמי כדורגל גאורגים
קטגוריה:כדורגלני דינמו טביליסי
קטגוריה:כדורגלני מכבי נתניה
קטגוריה:כדורגלני נבחרת גאורגיה
קטגוריה:גאורגים שנולדו ב-2003
לוקה גאגנידזה

לוּקָה גַּאגְנִידְזֶה (בגאורגית: ლუკა გაგნიძე; נולד ב-28 בפברואר 2003 בכותאיסי שבגאורגיה) הוא כדורגלן גאורגי המשחק בעמדת הקשר בקבוצת דינמו מוסקבה מליגת העל הרוסית ובנבחרת גאורגיה.

== קריירת מועדונים ==
גאגנידזה גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 17 הופעות ליגה במדי המועדון, בהן הבקיע שער אחד.

ב-5 ביולי 2021 חתם על חוזה לחמש שנים בדינמו מוסקבה מליגת העל הרוסית. ב-21 ביולי הושאל לאורל מליגת העל הרוסית למשך עונת 2021/2022. ב-1 באוגוסט ערך את הופעת הבכורה שלו במועדון, בתיקו 1-1 נגד ניז'ני נובגורוד במסגרת המחזור השני בליגה. בסך הכל ערך 11 הופעות ליגה במדי המועדון. ב-10 במרץ 2022 הוקפא חוזהו בדינמו מוסקבה עד ל-30 ביוני בשל רגולציות מיוחדות של פיפ"א לאור הפלישה הרוסית לאוקראינה.

ב-25 במרץ 2022 חתם בראקוב צ'נסטוחובה מליגת העל הפולנית עד לתום עונת . ב-21 במאי ערך את הופעתו היחידה במדי המועדון, בניצחון 0–3 על לכיה גדנסק במסגרת המחזור ה-34 בליגה.

לקראת עונת 2022/2023 חזר לדינמו מוסקבה. ב-17 ביולי 2022 ערך את הופעת הבכורה שלו במועדון, בתיקו 1-1 נגד רוסטוב במסגרת המחזור הראשון בליגה. הוא ערך 20 הופעות ליגה בעונה זו.

== קריירה בינלאומית ==
ב-25 במרץ 2023 ערך את הופעת הבכורה שלו בנבחרת גאורגיה, בניצחון 1–6 על נבחרת מונגוליה במשחק ידידות.

== תארים ==
;דינמו טביליסי
* אליפות גאורגיה (1): 2020
* הסופר קאפ הגאורגי (1): 2021

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:כדורגלני דינמו טביליסי
קטגוריה:כדורגלני דינמו מוסקבה
קטגוריה:כדורגלני אורל
קטגוריה:כדורגלני ראקוב צ'נסטוחובה
קטגוריה:כדורגלני נבחרת גאורגיה
קטגוריה:גאורגים שנולדו ב-2003
ניקה גאגנידזה

נִיקָּה גַּאגְנִידְזֶה (בגאורגית: ნიკა გაგნიძე; נולד ב-20 במרץ 2001 בגורי שבגאורגיה) הוא כדורגלן גאורגי המשחק בעמדת הקשר בקבוצת דילה גורי מליגת העל הגאורגית.

== קריירת מועדונים ==
גאגנידזה גדל במחלקת הנוער של דילה גורי. בשנת 2018 החל לשחק בקבוצה הבוגרת של המועדון במסגרת ליגת העל הגאורגית.

ב-20 ביולי 2022 הושאל גאגנידזה לאומרנייספור, העולה החדשה לליגת העל הטורקית. ב-14 באוגוסט ערך את הופעת הבכורה שלו במועדון, בהפסד 0–1 לאנטליהספור במסגרת המחזור השני בליגה לעונת . בסך הכל ערך שתי הופעות ליגה במדי המועדון.

ב-5 בדצמבר 2022 חזר גאגנידזה לדילה גורי.

== קריירה בינלאומית ==
גאגנידזה נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:כדורגלני דילה גורי
קטגוריה:כדורגלני אומרנייספור
קטגוריה:גאורגים שנולדו ב-2001
אצטדיון בתומי

אצטדיון בתומי (בגאורגית: ბათუმის სტადიონი) רשמית אג'אראבית ארנה (בגאורגית: აჭარაბეთ არენა), הוא אצטדיון כדורגל בבתומי, גאורגיה, שהושלם ביולי 2020. הקבוצה הראשית של האצטדיון היא דינמו בתומי, וקיבולתו 20,383.

== היסטוריה ==
בניית האצטדיון החלה בינואר 2018 והסתיימה ביולי 2020. חנוכתו, שנדחתה עקב התפרצות מגפת הקורונה בגאורגיה, התקיימה ב-27 באוקטובר 2020 בטקס רשמי בנוכחות ראש הממשלה גיאורגי גאחאריה.

האצטדיון מארח את משחקי הבית של דינמו בתומי מליגת העל הגאורגית. המשחק הראשון בו נערך ב-21 בנובמבר 2020, בין בתומי לדילה גורי. הוא שייך לקטגוריה 4 של אופ"א ומשנת 2021 מארחת משחקים של נבחרת גאורגיה בכדורגל.

האצטדיון תוכנן על ידי המשרד הטורקי Bahadır Kul Architecture ועלה כ-100 מיליון לארי גאורגי (25 מיליון אירו).

החלק החיצוני של האצטדיון, המורכב מסדרה של לוחות נטויים המוארים בלילה, שואב השראה מהאפקט המתערבל של ריקודים גאורגיים מסורתיים, בפרט חורומי.

האצטדיון הוא אחד מארבעת האצטדיונים במדינה המארח את אליפות אירופה בכדורגל עד גיל 21 - 2023, ויארח את אחד מחצאי הגמר ואת הגמר.

== קישורים חיצוניים ==

== הערות שוליים ==

קטגוריה:אצטדיוני כדורגל בגאורגיה
קטגוריה:גאורגיה: אצטדיונים ומתקני ספורט
קטגוריה:בתומי
גבריאל סיגואה

גבריאל סִיגוּאָה (בגאורגית: გაბრიელ სიგუა; נולד ב-30 ביוני 2005 ברוסתווי שבגאורגיה) הוא כדורגלן גאורגי המשחק בעמדת הקשר בקבוצת פ.צ. בזל מליגת העל השווייצרית ובנבחרת גאורגיה.

== קריירת מועדונים ==
סיגואה גדל במחלקות הנוער של רוסתווי, סבורתלו טביליסי ודינמו טביליסי. בשנת 2022 החל לשחק בקבוצה הבוגרת של דינמו טביליסי במסגרת ליגת העל הגאורגית.

ב-25 ביולי 2023 חתם לחמש שנים בפ.צ. בזל מליגת העל השווייצרית.

== קריירה בינלאומית ==
ב-25 במרץ 2023 ערך סיגואה את הופעת הבכורה שלו בנבחרת גאורגיה, בניצחון 6-1 על נבחרת מונגוליה במשחק ידידות.

נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023.

נכלל בסגל נבחרת גאורגיה לטורניר יורו 2024 לאחר סירובו של ג'אבה קנקאווה לזימון.

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:רוסתווי: כדורגלנים
קטגוריה:כדורגלני דינמו טביליסי
קטגוריה:כדורגלני פ.צ. בזל
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:גאורגים שנולדו ב-2005
אנזור מקבבישווילי

אנזור מקבבישווילי (בגאורגית: ანზორ მექვაბიშვილი; אַנְזוֹר מֶכְּוְּוַאבִּישְּׁוִוִּילִי; נולד ב-5 ביוני 2001 בטביליסי שבגאורגיה) הוא כדורגלן גאורגי המשחק בעמדת הקשר האחורי בקבוצת דינמו טביליסי מליגת העל הגאורגית ובנבחרת גאורגיה.

== קריירת מועדונים ==
מקבבישווילי גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית.

== קריירה בינלאומית ==
ב-25 במרץ 2022 ערך מקבבישווילי את הופעת הבכורה שלו בנבחרת גאורגיה, בניצחון 1-0 על נבחרת בוסניה והרצגובינה במשחק ידידות.

נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023.

נכלל בסגל נבחרת גאורגיה לטורניר יורו 2024.

== תארים ==
;דינמו טביליסי
* אליפות גאורגיה (2): 2020, 2022
* הסופר קאפ הגאורגי (1): 2021

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:כדורגלני דינמו טביליסי
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:גאורגים שנולדו ב-2001
גיורגי גוליאשווילי

גִּיּוֹרְגִי גּוּלִיאַשְׁווִילִי (בגאורגית: გიორგი გულიაშვილი; נולד ב-5 בספטמבר 2001 בטביליסי שבגאורגיה) הוא כדורגלן גאורגי המשחק בעמדת קשר הכנף בקבוצת סרייבו מליגת העל של בוסניה והרצגובינה.

== קריירת מועדונים ==
גוליאשווילי גדל במחלקת הנוער של סבורתלו טביליסי. בשנת 2019 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 79 הופעות ליגה במדי המועדון, בהן הבקיע 11 שערים.

ב-17 בינואר 2023 חתם גוליאשווילי בסרייבו מליגת העל של בוסניה והרצגובינה.

== קריירה בינלאומית ==
גוליאשווילי נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023.

== תארים ==
;סבורתלו טביליסי
* הגביע הגאורגי (2): 2019, 2021

== קישורים חיצוניים ==

==הערות שוליים==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:גאורגים שנולדו ב-2001
ז'ואאו נבש

ז'ואאו פדרו גונסלבש נבש (בפורטוגזית: João Pedro Gonçalves Neves; נולד ב-27 בספטמבר 2004 בטבירה שבפורטוגל) הוא כדורגלן פורטוגזי המשחק בעמדת הקשר בפריז סן-ז׳רמן מליג 1 ובנבחרת פורטוגל.

== קריירת מועדונים ==
נבש גדל במחלקות הנוער של מקסילהויירה גרנדה, בנפיקה אלגרבה ובנפיקה ליסבון. ב-30 בדצמבר 2022 ערך את הופעת הבכורה שלו בקבוצה הראשונה של בנפיקה ליסבון, בהפסד 3-0 לספורטינג בראגה במסגרת המחזור ה-14 בליגת העל הפורטוגלית לעונת . ב-21 במאי 2023 הבקיע את שער הבכורה שלו במועדון, בתיקו 2-2 נגד ספורטינג ליסבון במסגרת המחזור ה-33 בליגה.

באוגוסט 2024, חתם נבש באלופת צרפת פריז סן-ז׳רמן על חוזה ל-5 שנים.

== קריירה בינלאומית ==
נבש נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

ב-16 באוקטובר 2023 ערך את הופעת הבכורה שלו בנבחרת פורטוגל, בניצחון 5-0 על נבחרת בוסניה והרצגובינה במסגרת מוקדמות יורו 2024.

נכלל בסגל נבחרת פורטוגל לטורניר יורו 2024.

== תארים ==
;בנפיקה ליסבון
* אליפות פורטוגל (1): 2022/2023
* הסופר קאפ הפורטוגלי: 2023

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני נבחרת פורטוגל
קטגוריה:כדורגלני יורו 2024
קטגוריה:פורטוגזים שנולדו ב-2004
כריסטיאן פביאני

כריסטיאן גסטון פביאני (בספרדית: Cristian Gastón Fabbiani; נולד ב-3 בספטמבר 1983) הוא כדורגלן עבר ארגנטינאי ששיחק בעמדת החלוץ.

==קריירה==
פביאני נולד בסיודאד אוויטה למשפחה של כדורגלנים. דודו אוסקר פביאני שיחק בעברו בנבחרת צ'ילה. פביאני התחיל את הקריירה שלו במחלקת הנוער של לנוס. בקיץ הושאל לפלסטינו מליגת העל הצ'יליאנית במדיה כבש 16 שערים ב-25 משחקים. במדיה קיבל את הכינוי "El Ogro" (בעברית: המפלצת).

בקיץ חתם בבית"ר ירושלים מליגת העל. ב-14 באוקטובר 2006 ערך את הופעת הבכורה שלו בקבוצה בהפסד 1–3 למכבי נתניה בו הורחק אחרי שקיבל צהוב שני.

בשנת חתם בצ'.פ.ר. קלוז' מליגת העל הרומנית תמורת סכום שלא פורסם, אך מוערך בין 2–3 מיליון אירו. בעונתו הראשונה בקלוז' הוא כבש 10 שערים ב-28 משחקי ליגה והיה שותף לזכייה הראשונה שלו באליפות רומניה. בתחילת עונת הושאל לניואל'ס אולד בויס מליגת העל הארגנטינאית ובמהלך העונה עבר לריבר פלייט.

בשנת חתם בווראקרוס מהליגה המקסיקנית השנייה, אך עזב את המועדון עוד בטרם רשם דקות משחק.

בהמשך הקריירה שיחק באול בויס, אינדפנדיינטה ריבאדביה, ספורט בויס וורנס, קלאב ספורטיבו אסטודיאנטס, פורטווייחו, דפורטיבו מרלו וקלאב דפורטיבו אוניברסיטריו.

==תארים==
; בית"ר ירושלים
*ליגת העל בכדורגל: 2006/2007

; צ'.פ.ר. קלוז'
*ליגת העל הרומנית: 
*הגביע הרומני: 

==קישורים חיצוניים==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני לנוס
קטגוריה:כדורגלני בית"ר ירושלים
קטגוריה:כדורגלני צ'.פ.ר. קלוז'
קטגוריה:כדורגלני ניואל'ס אולד בויס
קטגוריה:כדורגלני ריבר פלייט
קטגוריה:מאמני כדורגל ארגנטינאים
קטגוריה:כדורגלנים זרים בישראל
קטגוריה:ספורטאים זרים בצ'ילה
קטגוריה:ספורטאים ארגנטינאים בישראל
קטגוריה:ספורטאים זרים ברומניה
קטגוריה:ספורטאים זרים בבוליביה
קטגוריה:ספורטאים ארגנטינאים באקוודור
קטגוריה:ארגנטינאים שנולדו ב-1983
דייגו מוריירה

דייגו מנואל ז'אדון דה סילבה מוריירה (בפורטוגזית: Diego Manuel Jadon da Silva Moreira; נולד ב-6 באוגוסט 2004 בלייז' שבבלגיה) הוא כדורגלן פורטוגזי המשחק בעמדת קשר הכנף בקבוצת שטרסבורג.

== חיים אישיים ==
אביו הוא כדורגלן נבחרת גינאה ביסאו בעבר אלמאמי מוריירה .

== קריירת מועדונים ==
מוריירה גדל במחלקות הנוער של סטנדרד לייז' ובנפיקה ליסבון. ב-13 במאי 2022 ערך את הופעת הבכורה שלו בקבוצה הראשונה של בנפיקה ליסבון, בניצחון 2-0 על פאסוס די פריירה במסגרת המחזור ה-34 בליגת העל הפורטוגלית לעונת . זו הייתה הופעתו היחידה בקבוצה.

ב-1 ביולי 2023 חתם מוריירה בצ'לסי מהפרמייר ליג. ב-30 באוגוסט ערך את הופעתו הבכורה בניצחון 2-1 על וימבלדון בגביע הליגה. יומיים לאחר מכן הושאל לאולימפיק ליון לעונה אחת. 

ב-16 באוגוסט 2024 חתם מוריירה בשטרסבורג.
== קריירה בינלאומית ==
מוריירה נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלנים מגינאה ביסאו
קטגוריה:גינאה ביסאו: קשרי כדורגל
קטגוריה:לייז': כדורגלנים
קטגוריה:כדורגלני בנפיקה ליסבון
קטגוריה:כדורגלני צ'לסי
קטגוריה:כדורגלני אולימפיק ליון
קטגוריה:כדורגלני שטרסבורג
קטגוריה:ספורטאים פורטוגזים באנגליה
קטגוריה:ספורטאים פורטוגזים בצרפת
קטגוריה:ספורטאים בלגים באנגליה
קטגוריה:ספורטאים בלגים בצרפת
קטגוריה:פורטוגזים שנולדו ב-2004
קטגוריה:בלגים שנולדו ב-2004
וסקו סוזה

וסקו ז'וזה קרדוסו סוזה (בפורטוגזית: Vasco José Cardoso Sousa; נולד ב-3 באפריל 2003 בפנאפייל שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת פורטו מליגת העל הפורטוגלית.

== קריירת מועדונים ==
סוזה גדל במחלקות הנוער של FC קריסטלו, פאסוס די פריירה, ויטוריה דה גימארייש ופורטו. בשנת 2021 החל לשחק בקבוצת המילואים של פורטו. ב-5 בפברואר 2023 ערך את הופעת הבכורה שלו בקבוצה הראשונה של המועדון, בניצחון 2-0 על ויזלה במסגרת המחזור ה-19 בליגת העל הפורטוגלית לעונת .

== קריירה בינלאומית ==
סוזה נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פורטו
קטגוריה:פורטוגזים שנולדו ב-2003
אנדרה אמארו

אנדרה פונסקה אמארו (בפורטוגזית: André Fonseca Amaro; נולד ב-13 באוגוסט 2002 בקוימברה שבפורטוגל) הוא כדורגלן פורטוגזי המשחק בעמדת הבלם בקבוצת ויטוריה דה גימארייש מליגת העל הפורטוגלית.

== קריירת מועדונים ==
אמארו גדל במחלקות הנוער של נאבאל, אקדמיקה דה קוימברה וויטוריה דה גימארייש. ב-21 בדצמבר 2020 ערך אמארו את הופעת הבכורה שלו בקבוצה הראשונה של ויטוריה דה גימארייש, בניצחון 4-0 על ק.ד. סנטה קלרה במסגרת המחזור העשירי בליגת העל הפורטוגלית לעונת . ב-30 באפריל 2021 הבקיע את שער הבכורה שלו במועדון, בניצחון 2-0 על מוריירנסה במסגרת המחזור ה-30 בליגה.

== קריירה בינלאומית ==
אמארו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני ויטוריה דה גימארייש
קטגוריה:פורטוגזים שנולדו ב-2002
סמואל סוארש

סמואל ז'ומפה סוארש (בפורטוגזית: Samuel Jumpe Soares; נולד ב-15 ביוני 2002 באמדורה שבפורטוגל) הוא כדורגלן פורטוגזי המשחק בעמדת השוער בקבוצת בנפיקה ליסבון מליגת העל הפורטוגלית.

== קריירת מועדונים ==
סוארש גדל במחלקות הנוער של טירס ובנפיקה ליסבון. ב-27 במאי 2023 ערך את הופעת הבכורה שלו בקבוצה הראשונה של בנפיקה ליסבון, בניצחון 3-0 על ק.ד. סנטה קלרה במסגרת המחזור ה-34 בליגת העל הפורטוגלית לעונת .

== קריירה בינלאומית ==
סוארש נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:אמדורה: כדורגלנים
קטגוריה:כדורגלני בנפיקה ליסבון
קטגוריה:פורטוגזים שנולדו ב-2002
תומאש אראוז'ו

תומאש למוס אראוז'ו (בפורטוגזית: Tomás Lemos Araújo; נולד ב-16 במאי 2002 בווילה נובה דה פלמיקאו שבפורטוגל) הוא כדורגלן פורטוגזי המשחק בעמדת הבלם בקבוצת ז'יל ויסנטה מליגת העל הפורטוגלית, בהשאלה מבנפיקה ליסבון.

== קריירת מועדונים ==
אראוז'ו גדל במחלקות הנוער של אופרריו פמליקאו, אקדמיית אבולושן סוקר, פלמיירס ובנפיקה ליסבון. בשנת 2020 החל לשחק בקבוצת המילואים של בנפיקה ליסבון. בשנת 2021 החל לשחק בקבוצה הראשונה של המועדון במסגרת ליגת העל הפורטוגלית.

ב-27 ביולי 2022 הושאל אראוז'ו למשך עונת לז'יל ויסנטה מליגת העל הפורטוגלית. בסך הכל ערך 22 הופעות ליגה במהלך תקופת ההשאלה, בהן הבקיע שער אחד.

== קריירה בינלאומית ==
אראוז'ו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני ז'יל ויסנטה
קטגוריה:פורטוגזים שנולדו ב-2002
פאולו ברנרדו

פאולו גילהרמה גונסלבש ברנרדו (בפורטוגזית: Paulo Guilherme Gonçalves Bernardo; נולד ב-24 בינואר 2002 באלמדה שבפורטוגל) הוא כדורגלן פורטוגזי המשחק בעמדת הקשר בקבוצת סלטיק.

== קריירת מועדונים ==
ברנרדו גדל במחלקת הנוער של בנפיקה ליסבון. בשנת 2020 החל לשחק בקבוצת המילואים של בנפיקה ליסבון. בשנת 2021 החל לשחק בקבוצה הראשונה של המועדון במסגרת ליגת העל הפורטוגלית.

ב-31 בינואר 2023 הושאל אראוז'ו עד לתום עונת לפאסוס די פריירה מליגת העל הפורטוגלית. ב-18 בפברואר ערך את הופעת הבכורה שלו במועדון, בניצחון 1–3 על אשטוריל במסגרת המחזור ה-21 בליגה. ב-6 במרץ הבקיע את שער הבכורה שלו במועדון, בהפסד 1–2 לקאזה פיה א.ק. במסגרת המחזור ה-23 בליגה. בסך הכל ערך 13 הופעות ליגה במהלך תקופת ההשאלה, בהן הבקיע שני שערים.

ב-1 בספטמבר 2023 הושאל לסלטיק לעונה אחת עם אופציית רכישה. ב-1 באוגוסט 2024 חתם באופן קבוע.

== קריירה בינלאומית ==
ברנרדו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני פאסוס די פריירה
קטגוריה:כדורגלני סלטיק
קטגוריה:ספורטאים זרים בסקוטלנד
קטגוריה:פורטוגזים שנולדו ב-2002
גיא פדר

גיא פדר הוא מנצח ישראלי. מנצח על תזמורות נוער וילדים ועל תזמורות והרכבים מקצועיים כמו התזמורת הפילהרמונית הישראלית, התזמורת הסימפונית ירושלים, אנסמבל מיתר ועוד.

== ביוגרפיה ==
פדר נולד וגדל בבאר שבע ובילדותו למד נגינה בחצוצרה. למד לתואר ראשון בניצוח ב בהדרכתו של יבגני צירלין. בשנת 2000 סיים את לימודיו. בוגר תואר שני בניצוח מהאקדמיה המלכותית הדנית למוזיקה בקופנהגן, בהדרכתם של פרופ' פרנס רסמוסן ופרופ' מישל טבצ'ניק משווייץ. ניצח על התזמורת הפילהרמונית של קופנהגן.

פדר הוא מנהלה המוזיקלי והמנצח של קונסרבטוריון קריית אונו, מנהלה המוזיקלי של התזמורת הסימפונית הבין-דורית מהוד השרון והמנצח של התזמורת הסימפונית תלמה ילין. הוא מנצח על תזמורות רבות, יצירות בנות זמננו, ביניהן יצירות ישראליות וביניהן כמה ביצועי בכורה עולמיים. הוא ניצח על התזמורת הסימפונית ירושלים את היצירה של רונן שפירא "רוק-קונצ'רטו לגיטרה חשמלית וחליל", ניצח על אנסמבל המאה ה-21 ביצוע בכורה עולמי של "חמישה שירים טראגיים" מאת המלחין יליד אורוגוואי ליאון ביריוטי, על ידי זמרת האופרה ברכה קול ויצירה של איתן שטיינברג.

הוא ניצח בתוכניות רדיו בשידור חי ב במשכנות שאננים.

ב-2007 ניצח על התזמורת הסימפונית הבין-דורית את הפסקול של הסרט "המוסד הסגור", שמורכב מלחנים מקוריים של אלון גור אריה ובועז שחורי. שיר הנושא של הסרט, "שיר אהובת הסוכן", שרה מיקי קם. השיר הולחן על ידי גור אריה ועובד על ידי שרון לוי.

בפסטיבל ישראל 2011 ניצח על התזמורת הקאמרית הישראלית במופע "אדיפוס 2011: תיאטרון-אופרה", שחקן יפתח אופיר
במאי יגיל אלירז, מלחין עידו אהרוני בשיתוף עם האקדמיה למוסיקה ולמחול בירושלים, בצלאל, אקדמיה לאמנות ועיצוב ירושלים וקבוצת התיאטרון הירושלמי. תהליך העבודה על המופע נמשך קרוב לשנתיים והוא כלל עיבוד של הטקסט המקורי לליברטו.

את חג המוזיקה הישראלית שנערך באוקטובר 2011 פתח בקונצרט עם התזמורת הסימפונית ירושלים.

בספטמבר 2022 ניצח על התזמורת הפילהרמונית הישראלית בסדרה לכל המשפחה של חמישה קונצרטים בנושא סיפורי התנ"ך, שכתבה וביימה הדס קלדרון ביחד עם עודד אהרליך, "תיבת נוח" עם אלי גורנשטיין, "בראשית" עם מיכאל הנגבי, "יציאת מצריים" עם יניב סוויסה, "החצוצרה" עם טל מוסרי, "דוד וגוליית" עם עידו מוסרי.

== חיים אישיים ==
פדר נשוי, אב לשלושה ומתגורר בכפר סבא.

== ועדות ==
* חבר ועדת השיפוט של אקו"ם בתחום המוזיקה הקונצרטית, בפרס ע"ש פאול בן-חיים

== מלגות ופרסים ==
* מלגת קרן התרבות אמריקה-ישראל לניצוח תזמורת: 2001 ו-2002
* זוכה מלגת ממשלת דנמרק 2003
* זוכה מלגת אמנים ע"ש תאודור אלפרד כריסטיאן

==קישורים חיצוניים==

* 

== הערות שוליים ==

קטגוריה:מנצחים ישראלים
קטגוריה:סגל תלמה ילין
ספיידרמן 2099

ספיידרמן-2099 (באנגלית: Spider-Man 2099, בתרגום חופשי לעברית: איש העכביש-2099) הוא דמות גיבור-על בדיונית המופיעה בחוברות קומיקס אמריקאיות בהוצאת מארוול קומיקס. הדמות היא גרסה מקבילה של גיבור העל המוכר, ספיידרמן. הדמות נוצרה על ידי פיטר דייוויד וריק לאונארדי בשנת 1992 עבור חברת מארוול קומיקס, והיא גרסה עתידנית מיקום מקביל של דמות גיבור העל המוכרת ספיידרמן, אשר נוצרה על ידי סטן לי וסטיב דיטקו. זהותו האמיתית היא מיגל אוהרה (Miguel O'Hara), גנטיקאי מבריק ממוצא אירי - מקסיקני המתגורר בנואיבה יורק (עיר ניו-יורק ששמה שונה) בשנת 2099. שמנסה לחקות את כוחותיו של ספיידרמן בעזרת סם מיוחד שפיתח, אשר מטרתו להשפיע על המבנה הגנטי שלו.

הדמות הופיעה במספר רב של עיבודים בתקשורת, ביניהם הופעת הבכורה הקולנועית שלו בסצנה שאחרי הכתוביות של סרט האנימציה ״ספיידרמן: ממד העכביש״ משנת 2018.הדמות הופיעה לראשונה בתפקיד ראשי בסרט ההמשך, ״ספיידרמן: ברחבי ממדי העכביש״ משנת 2023. הדמות מדובבת על ידי השחקן אוסקר אייזק בסדרת סרטי ״ממד העכביש״.

== היסטוריה פרסומית ==
בתחילת שנות התשעים של המאה העשרים, חברת מארוול קומיקס ביקשה מעובדיה ״לדמיין מחדש״ דמויות פופולריות ומוכרות של החברה כאשר הן בגרסאות עתידניות יותר, וליצור מזה קו עלילונים בשם ״מארוול-2099״. דמותו של ספיידרמן 2099 הייתה בין הגרסאות אשר הומצאו מחדש, כ-107 שנים לאחר תקופת הזמן הנוכחית של יקום 616 (היקום המרכזי של מארוול קומיקס). ספיידרמן 2099 הוצג לראשונה בתצוגה מקדימה בת חמישה עמודים של הגיליון הראשון של הסדרה הקרובה שלו אז בגיליון ה-30 של "ספיידרמן המופלא". הגיליון הראשון של סדרת ספיידרמן 2099 הופיע זמן קצר לאחר מכן. כאשר פורסמו במקור, סיפורי מארוול 2099 נועדו לתאר את העתיד הרשמי של יקום מארוול: עולם עתידני ודיסטופי אשר מציג מספר אלמנטים של סייברפאנק בסגנונו האומנותי, הנשלט על ידי תאגידי ענק מושחתים שמקדמים את התעשייה.

הדמות הוצגה לראשונה בשנת 1992, ונוצרה על ידי אמני הקומיקס פיטר דייוויד וריק לאונרדי, והופיעה לראשונה בחוברת Spider-Man 2099 #1.

==קישורים חיצוניים==

קטגוריה:ספיידרמן: דמויות
קסטלו לוקבה

קסטלו ז'וניור לוקבה (בצרפתית: Castello Junior Lukeba; נולד ב-17 בדצמבר 2002 בליון שבצרפת) הוא כדורגלן צרפתי המשחק בעמדת הבלם בקבוצת ר.ב. לייפציג מהבונדסליגה.

== קריירת מועדונים ==
לוקבה גדל במחלקת הנוער של אולימפיק ליון. בשנת 2020 החל לשחק בקבוצת המילואים של המועדון. ב-7 באוגוסט 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד ברסט במסגרת המחזור הראשון בליגת העל הצרפתית לעונת 2021/2022. ב-22 בדצמבר הבקיע את שער הבכורה במועדון, בתיקו 1-1 נגד מץ במסגרת המחזור ה-19 בליגה.

== קריירה בינלאומית ==
לוקבה נכלל בסגל נבחרת צרפת עד גיל 21 לטורניר אליפות אירופה עד גיל 21 לשנת 2023.

נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

== תארים ==
; ר.ב. לייפציג
* הסופר קאפ הגרמני: 2023

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:ליון: כדורגלנים
קטגוריה:כדורגלני אולימפיק ליון
קטגוריה:כדורגלני ר.ב. לייפציג
קטגוריה:כדורגלני נבחרת צרפת
קטגוריה:כדורגלנים צרפתים באולימפיאדת פריז (2024)
קטגוריה:ספורטאים צרפתים בגרמניה
קטגוריה:צרפתים שנולדו ב-2002
לוקה אנטונלי

לוקה אנטונלי (באיטלקית: Luca Antonelli; נולד ב-11 בפברואר 1987) הוא כדורגלן עבר איטלקי ששיחק בעמדת המגן שמאלי.

==קריירת מועדונים==
אנטונלי נולד מונצה, אביו הוא כדורגלן העבר רוברטו אנטונלי ששיחק במילאן בין משנת עד . אנטונלי התחיל את הקריירה שלו במחלקת הנוער של מונצה ובגיל 17 הצטרף למילאן. ב-8 בנובמבר 2006 ערך את הופעת הבכורה שלו בקבוצה הבוגרת במשחק במסגרת הקופה איטליה נגד ברשה. ב-23 בדצמבר ערך את הופעת הבכורה שלו בסרייה א' במשחק נגד אודינזה.

בקיץ הושאל לבארי מהסרייה ב' עד לסיום העונה. לאחר שרשם יכולת טובה בינואר הושאל לפארמה מהסרייה א'. ב-16 במרץ 2008 ערך את הופעת הבכורה שלו בקבוצה במשחק הליגה נגד ליבורנו. ביוני חתם בפארמה תמורת 750 אלף אירו עבור מחצית מכרטיס השחקן שלו. בקיץ לאחר מכן, השלימה פארמה את הרכישה ושילמה 1.75 מיליון אירו נוספים.

בינואר חתם בגנואה תמורת 7 מיליון אירו כמחליפו של דומניקו קרישיטו שעזב לזניט סנקט פטרבורג.

בפברואר חזר לקדנציה שנייה במילאן כאשר חתם בה לשלוש וחצי שנים. ב-7 בפברואר ערך את הופעת הבכורה שלו בקבוצה בהפסד 1–3 נגד יובנטוס כאשר אנטונלי אף הבקיע מנקודת הקרן את שערו הראשון במדי מילאן.

ב-11 באוגוסט 2018 חתם באמפולי. ב-5 באוקטובר 2020 שוחרר מהמועדון.

ב-17 בפברואר 2021 אנטונלי חתם במיאמי מאליפות ארצות הברית בכדורגל. ב-10 בנובמבר 2022 הודיע על פרישה מכדורגל.

ב-3 בספטמבר 2010 אנטונלי ערך את הופעת הבכורה שלו בנבחרת איטליה במשחק נגד . לזכותו 13 הופעות בנבחרת ללא אף שער.

==תארים==
; מילאן
*ליגת האלופות: 2006/2007
*הסופר קאפ האיטלקי: 2016

==קישורים חיצוניים==

קטגוריה:כדורגלנים איטלקים
קטגוריה:מגני כדורגל איטלקים
קטגוריה:מונצה: כדורגלנים
קטגוריה:כדורגלני מילאן
קטגוריה:כדורגלני בארי
קטגוריה:כדורגלני פארמה
קטגוריה:כדורגלני גנואה
קטגוריה:כדורגלני אמפולי
קטגוריה:כדורגלני נבחרת איטליה
קטגוריה:איטלקים שנולדו ב-1987
ג'פרי אשבי

ג'פרי אשבי (באנגלית: Jeffrey Ashby; נולד ב-16 ביוני 1954 בדאלאס) הוא טייס קרב ואסטרונאוט לשעבר בתוכנית מעבורות החלל של נאס"א. 

==ביוגרפיה==
ג'פרי אשבי נולד בדאלאס וגדל בעיירה אברגרין שבקולורדו. הוא סיים לימודי בית הספר ולמד הנדסת מכונות באוניברסיטת איידהו ממנה קיבל תואר ראשון בשנת 1976. 

לאחר סיום הלימודים אשבי התגייס לצי ארצות הברית. הוא סיים קורס טיס ושירת כטייס "מקדונל דאגלס F/A-18 הורנט". במהלך מלחמת המפרץ הוא היה טייס בנושאת מטוסים מידוויי (CV-41) והשתתף בטיסות מבצעיות. בינואר 1991 הוא השמיד מסוק עיראקי איירוספסיאל SA 321 סופר פרלון שסיכן את אוניות הצי האמריקאי. בהמשך הוא היה מפקד טייסת באברהם לינקולן (CVN-72).

בסך הכול, אשבי צבר מעל ל-7 אלף שעות טיסה.

בשנת 1993 הוא סיים לימודי תואר שני בהנדסת אווירונאוטיקה באוניברסיטת טנסי.
==שירות בתחום החלל==
בשנת 1994 אשבי נבחר לצוות אסטרונאוטים בהיותו בן 40. הוא היה אמור להיות טייס STS-85 אך הוחלף בגלל מחלת קרוב משפחה.

בשנת 1999 הוא השתתף במשימת STS-93 של מעבורת החלל קולומביה כטייס (איילין קולינס היה מפקד הצוות). המטרה העיקרית של טיסת המעבורת הייתה הצבה במסלול של טלסקופ החלל צ'נדרה. בשנת 2001 הוא טס בפעם השנייה על סיפון מעבורת החלל אנדוור טיסת STS-100 כטייס (קנת רומינג'ר היה מפקד צוות). המטרה העיקרית הייתה להתחבר לתחנת החלל הבין-לאומית ולהתקין זרוע רובוטי קנדארם2. בשנת 2002 אשבי היה מפקד צוות של STS-112 של מעבורת החלל קולומביה. מטרת המשימה להרכיב את חלק ה-S1 והמשך בניית תחנת החלל. באותה עת בתחנת החלל היה צוות של משלחת קבועה מס' 5 בפיקוד ולרי קורזון.

אשבי עזב את נאס"א בשנת 2010 והשתלב בתעשיית החלל הפרטית בתפקיד ניהולי בחברת "בלו אוריג'ין".

ב-15 ביולי 2019 הוא נפצע במהלך עליה על פסגה בהרי הרוקי.

==קישורים חיצוניים==

* [http://www.spacefacts.de/bios/astronauts/english/ashby_jeffrey.htm ביוגרפיה]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי אוניברסיטת איידהו
קטגוריה:בוגרי אוניברסיטת טנסי
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מלחמת המפרץ: אישים
קטגוריה:אמריקאים שנולדו ב-1954
צפרות הולנדית

צפרות הולנדית (באנגלית: Dutch Birding), במקור נקרא Journal of the Dutch Birding Association,<ref name="V1N1"></ref> וכיום נקרא International journal on Palaearctic birds, הוא מגזין אורניתולוגיה וצפרות היוצא לאור על ידי איגוד הצפרות ההולנדי שבסיסו באמסטרדם.<ref name="V1N1" /> הוא הוקם ב-1979<ref name="V1N1" /><ref name="Callahan"></ref> והעורך הראשי שלו הוא ארנוד ואן דן ברג.

למגזין יש מהדורות בשפה האנגלית וההולנדית<ref name="V1N1" /><ref name="Callahan" /> והוא עוסק במורפולוגיה, סיסטמטיקה, תצפיות ותפוצה של ציפורים בבנלוקס, אירופה ובמקומות אחרים באזור הפלארקטי.

== הערות שוליים ==

== קישורים חיצוניים ==
* 

* [https://www.DutchBirding.nl אתר איגוד הצפרות ההולנדי]
* [http://www.EuroBirding.com/birdingmagazines/current_issues.php#11 אינדקס המגזין מאז שנת 2000]

קטגוריה:כתבי עת מדעיים
קטגוריה:אורניתולוגיה
קטגוריה:הולנד: מדע וטכנולוגיה
נמל החלל הפסיפי - אלסקה

נמל החלל הפסיפי - אלסקה (אנגלית: Pacific Spaceport Complex – Alaska (PSCA)), הוא נמל החלל שממוקם באלסקה באי קודיאק. המתקן מנוהל על ידי חברה Alaska Aerospace Corporation שנמצאת בבעלות מדינת אלסקה. האתר מיועד לשיגורים מסחריים וצבאיים.

==היסטוריה==
פריסת המתקנים באתר
בשנת 1991 מדינת אלסקה החליטה לקדם הקמת מתקן לשיגורים לחלל. לאחר השלמת החקיקה ותוכניות בינואר 1998 החלה בניית המתחם ובאוגוסט 1998 בוצע שיגור ראשון לטיסה תת-מסלולית. בשנת 2001 בוצע שיגור ראשון של לוויין.

בשנת 2014 התרחשה תקלה משמעותית בזמן השיגור של תיל ניסוי של מערכת תקיפה גלובלית מיידית שבפיתוח. לכן שיגור נגרם נזק. תיקונים עלו 26–29 מיליון דולר והסתיימו בשנת 2016. לאחר השלמת התיקונים המתחם קיבל את השם הנוכחי.

לחברה שמנהלת את האתר קיים חוזה רב שנתי עם הסוכנות להגנה מפני טילים במסגרת ניסוי מערכת הגנה מרחבית בגובה רב ועם מספר חברות פרטיות. בשנת 2019 באתר בוצעו ניסויים של חץ 3.

באתר קיים כן שיגור לשיגורים לתת-מסלול וכן שיגור נוסף לשיגור לוויינים. מכן שיגור זה בוצעו שיגורים בעזרת משגר מדגם אתנה, מינוטארר ושל חברות פרטיות אמריקאיות "אסטרה" (הצליחה לבצע שיגור מוצלח במסגרת ניסוי המשגר) ו-"ABL Space Systems" (השיגור הראשון, בינואר 2023, לא הצליח). קיים הסכם עם חברה פרטית מהודו, אך נכון לשנת 2023 פיתוח משגר שלה טרם הסתיים.

השטח הכולל של האתר הוא כ-15 קמ"ר וניתן לפתח כני שיגור נוספים.

== קישורים חיצוניים ==

* 

==הערות שוליים==

קטגוריה:נמלי חלל אמריקאיים
קטגוריה:אלסקה: מבנים
ריפ סיטי רמיקס

ריפ סיטי רמיקס (באנגלית: Rip City Remix) היא קבוצת כדורסל אמריקאית מצפון פורטלנד, אורגון, המשחקת בליגת הפיתוח של ה-NBA ומסונפת לפורטלנד טרייל בלייזרס מליגת ה-NBA. הקבוצה צפויה לשחק לראשונה בעונת 2023/24.

== היסטוריה ==
ב-26 באפריל 2023 הודיעה פורטלנד טרייל בלייזרס, אחת משתי קבוצות ה-NBA ללא קבוצת מילואים בליגת הפיתוח (יחד עם פיניקס סאנס), שתשיק קבוצה בליגה לעונת 2023/24. ב-15 ביוני מונה ג'ים מורן למאמן הקבוצה הראשון. ב-26 ביוני נחשפו הלוגו ושם הקבוצה, ריפ סיטי רמיקס. השם ריפ סיטי הוא כינוי לעיר פורטלנד שנטבע על ידי שדרנה של פורטלנד טרייל בלייזרס בעונתה הראשונה, , לאחר סל של ג'ים בארנט מול הלוס אנג'לס לייקרס. השם רמיקס מתייחס לגיוון של העיר, בהיותה של פורטלנד עיר בעלת מיעוטים אפרו-אמריקאים, היספנים, אסייתים ומוסלמים.

== קישורים חיצוניים ==
* 

== הערות שוליים ==

קטגוריה:פורטלנד טרייל בלייזרס
קטגוריה:קבוצות ליגת הפיתוח של ה-NBA
קטגוריה:פורטלנד: ספורט
קטגוריה:אורגון: ספורט
קטגוריה:קבוצות כדורסל אמריקאיות
דוד ארנון

דוד ארנון (11 ביולי 1911 – 21 באפריל 1968)<ref></ref><ref></ref> היה קצין צה"ל בדרגת סגן-אלוף, שלישו הצבאי של נשיא המדינה הראשון, חיים ויצמן.

== ביוגרפיה ==
ארנון נולד בתל אביב, בנו של מיכאל.<ref name=":0"></ref><ref name=":1"></ref> בגיל 17 הצטרף להגנה, וכן שירת בשירות הביון הבריטי ברומניה ובבולגריה<ref name=":2"></ref>. במרץ 1941 התגייס לגדוד השני של הבריגדה היהודית, ושירת כלוחם ביחידת חיל רגלים כחלק ממתנדבי היישוב בבאפס במלחמת העולם השנייה והגיע לדרגת קפטן.<ref></ref>

לאחר המלחמה עסק בעלייה ב' של יהודים לארץ ישראל.<ref name=":2" /> במלחמת העצמאות לחם בקרבות לשחרור הגליל התחתון ועמק הירדן ולאחר קום המדינה, באוקטובר 1948, מינה אותו משה שרת לשלישו הצבאי של נשיא המדינה הראשון, חיים ויצמן, תפקיד אשר מילא תחילה בדרגת רב-סרן ולאחר מכן בדרגת סגן-אלוף עד מותו של ויצמן בנובמבר 1952.<ref></ref><ref name=":2" /> לאחר מותו של ויצמן שירת בין השנים 1952 ל-1954 כמפקד יחידה 108. לאחר מכן עזב לניו יורק, ארצות הברית שם עבד עבור מכון ויצמן וכן בעסקי הביטוח.<ref></ref><ref name=":0" />

היה נשוי לטילדה (נפטרה במרץ 2023), נפטר במדריד ב-21 באפריל 1968 מהתקף לב בשובו מביקור בישראל.<ref></ref><ref name=":0" /> הובא למנוחות בבית העלמין בחולון.<ref name=":1" />

== קישורים חיצוניים ==

* [https://jfc.org.il/d797d799d7a4d795d7a9/?gpers=t51010,&sub=&decades=&gplace= סרטים בהם מופיע דוד ארנון] באתר ארכיון הסרטים הישראלי בסינמטק ירושלים.

==הערות שוליים==

קטגוריה:מזכירים צבאיים של נשיא המדינה
קטגוריה:מפקדי יחידה 108
קטגוריה:לוחמי ההגנה
קטגוריה:סגני-אלופים בצה"ל
קטגוריה:מתנדבי היישוב לצבא הבריטי
קטגוריה:מהגרים מישראל לארצות הברית
קטגוריה:חיילי צה"ל במלחמת העצמאות
קטגוריה:מהגרים מארצות הברית
קטגוריה:לוחמי הבריגדה היהודית
קטגוריה:תל אביב-יפו: אישים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1911
קטגוריה:ישראלים שנפטרו ב-1968